Screenshot: direktno.hr, Foto: FAH, Index



HDZ je preko svojeg portala objavio kako se Orešković sprema dati ostavku te da će prije toga održati dramatičan govor.



Kako piše HDZ-ovo glasilo, razgovarali su s nekoliko insidera koji su objasnili zašto je Orešković danas odjurio iz zgrade Vlade.



Podsjetimo, danas je otkazana i sjednica Vlade, a umjesto nje održana je telefonska sjednica. Orešković se pri izlasku iz Banskih dvora nije htio obratiti medijima.

Tekst se nastavlja ispod oglasa

> Ne mogu više gledati jedni druge: Sjednica odgođena, Orešković izjurio iz zgrade



Orešković će tijekom sljedeća 24 sata održati dramatičan govor, tvrdi portal koji je te informacije navodno dobio od dobro obaviještenih medijskih krugova.



"Neki od ljudi koje smo kontaktirali idu toliko daleko da smatraju kako će premijer Orešković tijekom sljedeća 24 sata podnijeti neopozivu ostavku i to zbog kamata na novo zaduživanje Hrvatske čija visina je neraskidivo povezana s aktualnom političkom nestabilnošću i potencijalnom ustavnom krizom.



Drugi pak smatraju kako će se govor odnositi na posljednje upozorenje prije ostavke", objavio je HDZ-ov portal.